Ionia — Priene — Sanct. of Athena — 200-190 BC — IvPriene (1906) 59 — SEG 43.850 — IK Laodikeia am Lykos 5
Region: Asia Minor — Ionia

τ[ο παρ]α λαοδικεων κυδωρος διονυσιου ειπεν επειδη εκ πλειονος [χρο]νου δικων ουσων αδικαστων παρ ημιν ο δημος επε[μ]ψε πρεσβειαν προ[ς] ζευξιν περι ξενικου δικαστηριου ζευξις δε υπολαμβ[αν]ων μαλιστα προστησεσθαι τωγ κατα τας δικας [δε]οντως τους πα[ρα] πριηνεων αποσταλησομενους δικαστας εγρ[αψ]εν αυτων τηι βο[υλ]ηι και τωι δημωι οπως προχειρισ[ων]ται δικαστας τρεις ως επιε[ι]κεστατους και πεμψωσι προς ημας αποστειλαντος τε και του δ[η]μου προς αυτους πρεσβειαν πριηνεις οντες ημων φιλοι επεμψαν δικαστας μενισκον μητροδωρου αγιαν σιμου μολωνα διαγ[ο]ρου οι παραγενομενοι εις τημ πολιν εδικασαν τας δικας δικαιω[ς] κατα τους υπαρχοντας ημιν νομους επει δε καλως εχον εστ[ι] τιμασθαι τους ευνους ανδρας τυχηι αγαθηι και επι σωτηριαι δεδ[οχ]θαι τηι βουληι και τωι δημωι ζευ[ξιν μεν] επηνησθαι επι τωι γραψα[ι] ριηνευσιν πριηνεις δε επι τωι πεμψαι αν[δρας] καλους και αγαθους του[ς] δε δικαστας μενισκον μητροδωρου αγιαν σιμου μολωνα διαγορου επηνησθαι τε και καλεισθαι υπο του δημου εις το θεατ[ρο]ν και στεφ[α]νουσθαι εκαστον αυτων χρυσωι στεφανωι καθ εκαστον ετος δι[α] [β]ιου εν τωι αγωνι τωι γυμνικωι τωι συντελουμενωι εν τοις αντιοχ[ει]οις επηνησθαι δε και τον συναποσταλεντα αυτοις γραμματεα ηγ[ε]πολιν ηγιου και στεφανωθηναι εν τοις αντιοχειοις ελαιας στεφανωι περι δε του καλεισθαι εις την προεδριαν τους δικαστας και της αναγγελιας των στεφανων επιμελειαν ποιησασθαι τον τε αγωνοθετην και τους πρυτανεις τους εκαστοτε γινομενους υπαρχειν δε τοις δικασταις και εμ πρυτανειωι σιτησιν και εφοδον επι την βουλην και τον δημον πρωτοις μετα τα ιερα ινα δε και ο δημο[ς] ο πριηνεων ειδησηι τα εψηφισμενα ελεσθαι πρεσβευτην ος αφ[ι]κομενος εις πριηνην το τε ψηφισμα αποδωσει και την του δημο[υ] ευνοιαν εμφανισει ην εχει προς πριηνεις παρακαλεσει τ[ε] αυτους ποιησασθαι την αναγγελιαν των εψηφισμενων στεφανων τοις τε δικασταις και τωι γραμματει εν τωι αγωνι των διονυσιων οταν [σ]υντελωσι τας πρωτας σπονδας και ινα αναγραφηι το ψηφισμα ειστηλην και σταθηι εν τωι ιερωι της αθηνας ειναι δε το ψηφισμα τουτο επι σωτηριαι της πολεως τους δε εξεταστας [αν]αγραψαντας αυτο εις λευκωμα θειναι εν τωι αρ[τεμιδο]ς θησαυρω[ι]. πρεσβευτης κυδωρος διονυσιου.